# Juan Luis Zabala

Juan Luis Zabala Artetxe (Azkoitia, Gipuzkoa, 1963ko uztailaren 24a - ) euskal idazle, kazetari eta blogaria da.

## Biografia

Euskal Filologiako ikasketak egin zituen. 1986-1988 bitartean euskara irakasle izan zen Andoaingo Zine eta Bideo Eskolan. Geroztik, Euskaldunon Egunkarian eta Berrian egin du lan, kultura saileko erredaktore gisa.
Liburuez gain, artikuluak idatzi ditu hainbat aldizkari eta egunkaritan.
1994an Rikardo Arregi kazetaritza saria irabazi zuen, Kroaziari buruzko erreportaje-sail batengatik.
Hainbat literatur genero landu ditu. Aipatzekoak dira Zigarrokin ziztrin baten azken keak (1985, 1984ko Azkue saria), Kaka esplikatzen (1989), Galdu arte (1996), eta Agur, Euzkadi (2000), eleberriak; Ahanzturaren artxipelagoa (1987), Gertaerei begira (1988), Sakoneta (1994, Tene Mujika saria), eta Harri barruko bihotz-borrokak (1999), narrazioak; Hautsia natza (2000, Felipe Arrese Beitia saria), poesia; Federico Garcia Lorcaren Poeta New Yorken (2003), itzulpena; Jesus Mari Artze, ttakunaren esku isila (2003), biografia; Inon izatekotan (2006), artikulu-bilduma.
2015ean Kutxa Irun Hiria Eleberri saria irabazi zuen Txistu eta biok lanarekin.$^{(1)}$ Argitaratu ondoren, bigarren sari bat irabazi zuen, Zilarrezko Euskadi Saria.

## Idazlanen zerrenda
### Narrazioa

* Ahanzturaren artxipelagoa (1987, Elkar)
* Gertaerei begira (1988, Elkar)
* Sakoneta (1994, Susa)
* Ospa (2017, Susa)

### Komikia

* Euskaltzaindia, euskararen 100 urteko laguna (Euskaltzaindia, 2019), Amaia Ballesteros marrazkilariarekin

### Nobela

* Zigarrokin ziztrin baten azken keak (1985, Elkar)
* Kaka esplikatzen (1989, Elkar)
* Galdu arte (1996, Susa)
* Agur, Euzkadi (2000, Susa)
* Txistu eta biok (2016, Algaida)

### Poesia

* Hautsia natza (2000, Euskaltzaindia BBK)
* Ez dut nik asmatu (2017)
* Mina hartzeko ere (2022, Susa)

### Haur eta gazte literatura

* Harri barruko bihotz-borrokak (1999, Elkar)
* Bideak, aldapak eta bihurguneak (2007, Elkar)
* Zabaleko txorimaloa (2011, Elkar; Maite Gurrutxagak ilustratua)
* Mozoloaren bakardadea (2012, Erein, Begoña Durrutyk ilustratua)
* Aita oker dago (2014, Erein, Begoña Durrutyk ilustratua)

### Itzulpena

* Poeta New Yorken; Federico Garcia Lorca (2003, Erein)
* Akiles eta dortoka; Seve Calleja (2010, Alberdania)
* Catherine Certitude; Patrick Modiano (2016, Erein)

### Biografiak eta beste

* Jesus Mari Artze, ttakunaren esku isila (2003, Zumarte)
* Maltzeta, soinu bete bihotz (2012, Trikitixa Elkartea)
* Berri gogoa. Euskaltzaindiaren lehen ehun urteak (2019, Euskaltzaindia)

#### Bilduma

* Inon izatekotan (2006, Susa): Hau da bere blogean egindako artikuluek osatutako liburua.

## Bloga

"Inon izatekotan" izena du eta "Berria" egunkariaren komunitatean sartuta dago.

## Sariak

* 1996ko Espainiako Kritika Saria euskarazko narratibari
* 2017ko Zilarrezko Euskadi Saria

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Berria.eus. «Juan Luis Zabalak irabazi du Kutxa Irun Hiria eleberri saria 'Txistu eta biok' lanarekin» Berria (Noiz kontsultatua: 2018-08-10).
* ↑ Zabala, Juan Luis. «'Juan Luis Zabala' bilaketa Euskaldunon Egunkariaren hemerotekan. 1990-2003.» Berria (Noiz kontsultatua: 2019-10-05).
* ↑ Zabala, Juan Luis. «'Juan Luis Zabala' bilaketa Berria egunkaria» Berria (Noiz kontsultatua: 2019-10-05).
* ↑ Berria.eus. «Juan Luis Zabalaren 'Txistu eta biok'-ek jasoko du Zilarrezko Euskadi Saria» Berria (Noiz kontsultatua: 2018-08-10).
* ↑ Zabala, Juan Luis. (2022). «Mina hartzeko ere» www.susa-literatura.eus (Susa literatura) (Noiz kontsultatua: 2022-07-03).

## Kanpo estekak

* Juan Luis Zabala literaturaren zubitegian
* 'Juan Luis Zabala' Euskaldunon Egunkariaren hemerotekan 2944 ekarpen.
* Juan Luis Zabala Berria egunkariaren hemerotekan. (983 ekarpen, 2019-10-05)
* "Inon izatekotan" bloga
* Datuak: Q12261027